Лъчезар Станчев
Заю Баю и орелът

chitanka.info

Спрял се Заю сред полето,

в страх погледнал към небето.

Там летял един орел.

„Ах, сега какво ме чака!“

И от страх уши навел,

бързо скрил се в храсталака…

Щом орелът отлетял,

рипнал Заю, закрещял:

— Ех, да имах аз крила,

литнал бих като стрела

и орела ще настигна,

ще го хвана, без да мигна!

Ех, ще видите тогаз

кой е по юнак от нас!

Но орелът кръг направил

и дошъл над него пак.

Заю храбростта забравил,

скрил се в гъстия шумак.

Тъй на думи някой даже

мечка призовава,

ала щом се тя покаже —

с бягство се спасява.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.